cyanic-selkie/wikianc huggingface dataset:
రాజేశ్వరి ఛటర్జీ
జీవితం
ఛటర్జీ 1922లో కర్ణాటకలో జన్మించారు. మైసూరు నుండి గ్రాడ్యుయేట్ అయిన తొలి మహిళా గ్రాడ్యుయేట్లలో ఒకరైన కమలమ్మ దాసప్ప ( రాజేశ్వరి ఛటర్జీ అమ్మమ్మ) స్థాపించిన "స్పెషల్ ఇంగ్లీష్ స్కూల్ "లో ఆమె ప్రాథమిక విద్యను అభ్యసించారు. కమలమ్మ దాసప్ప సామాజిక కార్యకర్త. ఆమె వితంతువులకు, భర్తలు వదిలివేసిన మహిళల పట్ల విద్యావకాశాలను కల్పించడంలో చాలా చురుకుగా ఉండేవారు. ఆమె పాఠశాల విద్యాభ్యాసం  తరువాత, ఆమె హిస్టరీని తీసుకోవాలని అనుకున్నా చివరికి భౌతికశాస్త్రం, గణిత శాస్త్రం లను ఎంచుకుంది. ఆమె బెంగుళూరులోని సెంట్రల్ కాలేజ్ లో చదివి గణితశాస్త్రంలో  బ్యాచిలర్ ఆఫ్ సైన్స్ బి.ఎస్సీ  (ఆనర్స్), మాస్టర్ ఆఫ్ సైన్స్ పట్టాలను  పొందింది. ఈ రెందింటిలోను ఛటర్జీ మైసూరు విశ్వవిద్యాలయంలో మొదటి స్థానంలో నిలిచింది. ఆమె డిగ్రీ, పోస్ట్ గ్రాడ్యుయేట్ ఛటర్జీ సాధించిన విజయాలకు ఆమెకు ముమ్మడి కృష్ణరాజ ఒడయార్ అవార్డు, ఎం.టి.నారాయణ అయ్యంగార్ బహుమతి, ఇతర అనేకమైన బహుమతులను ఛటర్జీ పొందడం జరిగింది.
కెరీర్
ఛటర్జీ పోస్టుగ్రాడ్యుయేషన్ పూర్తి చేసిన తర్వాత, ఆమె 1943లో అప్పటి ఎలక్ట్రికల్ టెక్నాలజీ విభాగంలో కమ్యూనికేషన్ విభాగంలో పరిశోధక విద్యార్థిగా బెంగళూరులోని ఇండియన్ ఇన్‌స్టిట్యూట్ ఆఫ్ సైన్స్ (IISc) లో చేరడం జరిగింది. ఛటర్జీ సివి రామన్ వద్ద పనిచేయడానికి ఇండియన్ ఇన్స్టిట్యూట్ ఫర్ సైన్స్ (ఐఐఎస్సీ) కు దరఖాస్తు చేసింది, కాని భౌతికశాస్త్రంలో డిగ్రీ లేనందున ఆమె దరఖాస్తు తిరస్కరించబడింది. తరువాత, ఆమె ఎలక్ట్రికల్ టెక్నాలజీ విభాగంలో ఎస్.పి.చక్రవర్తి ఆధ్వర్యంలో కమ్యూనికేషన్ ఇంజనీరింగ్ లో రీసెర్చ్ స్టూడెంట్ గా చేరగలిగారు. 1940 ల ప్రారంభంలో, బ్రిటిష్ వారు దేశం విడిచి వెళ్ళడానికి సిద్ధపడటంతో, ఈ సమయంలో, భారతదేశం లోని ప్రసిద్ధ శాస్త్రవేత్తలతో కూడిన ఒక శాస్త్రీయ కమిటీ ఈ ప్రభుత్వాన్ని సైన్స్, ఇంజనీరింగ్ లో ప్రతిభావంతులైన భారతీయ విద్యార్థుల కోసం యునైటెడ్ స్టేట్స్, బ్రిటన్, కెనడా లలో విదేశాలలో పరిశోధన చేయడానికి స్కాలర్షిప్ కార్యక్రమాన్ని ప్రారంభించారు. రాజేశ్వరి 1946లో ఈ ప్రతిష్ఠాత్మక ఉపకార వేతనాన్ని గెలుచుకుంది,1947 లో, స్వాతంత్ర్యానికి ఒక నెల ముందు, రాజేశ్వరి ఒక అవివాహిత మహిళగా, కుటుంబం నుంచి పూర్తి మద్దతుతో అమెరికా కు ఓడలో వెళ్ళింది. ఈ ఉపకార వేతనం ( స్కాలర్ షిప్) తో ఆమె తన చదువు పూర్తయిన తరువాత కనీసం 3 సంవత్సరాల పాటు భారతదేశానికి సేవ చేయవలసి వచ్చింది.1947 లో మిచిగాన్ విశ్వవిద్యాలయంలో చేరిన రాజేశ్వరి ఎలక్ట్రికల్ ఇంజనీరింగ్ విభాగం నుండి మాస్టర్స్ సంపాదించింది, తరువాత వాషింగ్టన్ డిసిలోని నేషనల్ బ్యూరో ఆఫ్ స్టాండర్డ్స్ లో రేడియో ఫ్రీక్వెన్సీ మెజర్ మెంట్స్ విభాగంలో 8 నెలల ప్రాక్టికల్ శిక్షణ పొందింది. 1953 సంవత్సరంలో రాజేశ్వరి ప్రొఫెసర్ విలియం జి.డౌ వద్ద పి.హెచ్.డి పూర్తి చేసింది.
భారతదేశము లో సేవలు
భారతదేశానికి తిరిగి వచ్చిన తరువాత, ఆమె బెంగళూరులోని ఇండియన్ ఇన్స్టిట్యూట్ ఆఫ్ సైన్స్ ( ఐ.ఐ.ఎస్.సి.) లో అధ్యాపకురాలిగా చేరింది. ఇనిస్టిట్యూట్ లో మొదటి మహిళా అధ్యాపకురాలు, ఇనిస్టిట్యూట్ లో ఎలక్ట్రికల్ కమ్యూనికేషన్ ఇంజినీరింగ్ విభాగానికి ప్రొఫెసర్, చైర్ పర్సన్ అయ్యారు. ఇక్కడే ఆమె శిశిర్ కుమార్ ఛటర్జీని కలిసింది, అతను ప్రొఫెసర్, అదే విభాగంలో పరిశోధకుడు. ఆమె ప్రొఫెసర్ ఎస్ కె చటర్జీని వివాహం చేసుకుంది, 1953 నుండి, రాజేశ్వరి శ్రీమతి చటర్జీగా ప్రసిద్ధి చెందింది. శిశిర్ కుమార్ ఛటర్జీ ప్రొఫెసర్ గా మారి ఆమె డిపార్ట్ మెంట్ లో చైర్మన్ పదవిని పొందాడు. వీరిద్దరూ కలిసి పలు ప్రాజెక్టులపై పనిచేసి సంయుక్తంగా పలు పత్రికలలో వ్యాసాలను ప్రచురించారు. వారు మైక్రోవేవ్ ఇంజనీరింగ్ రంగంలో పరిశోధనను ప్రారంభించారు, ఇది భారతదేశంలో మొట్టమొదటి పరిశోధన. విద్యుదయస్కాంత సిద్ధాంతాన్ని బోధిస్తూ, ఎలక్ట్రాన్ ట్యూబ్ సర్క్యూట్లు, మైక్రోవేవ్ టెక్నాలజీపై ప్రయోగాలు చేస్తూ, ఆమె 20 మంది పిహెచ్డి విద్యార్థులకు మార్గనిర్దేశం చేసింది, 120 కి పైగా పరిశోధనా పత్రాలను, మైక్రోవేవ్ ఇంజనీరింగ్, యాంటెన్నాస్పై ఏడు పుస్తకాలను ప్రచురించింది. ఆమె చేసిన సేవలకు గాను ఆమె అనేక అవార్డులను గెలుచుకుంది. 1982 లో పదవీ విరమణ చేసిన తరువాత, ఆమె ఇండియన్ అసోసియేషన్ ఫర్ ఉమెన్స్ స్టడీస్ లో సామాజిక కార్యక్రమాలలో పాల్గొంది.
రచనలు
రాజేశ్వరీ ఛటర్జీ చే రాయబడిన పుస్తకములు.
రాజేశ్వరి ఛటర్జీ 2010 సెప్టెంబరు 3 లో మరణించింది.
మూలాలు
వర్గం:1922 జననాలు వర్గం:కర్ణాటక మహిళా శాస్త్రవేత్తలు వర్గం:ఇండియన్ ఇన్స్టిట్యూట్ ఆఫ్ సైన్స్
రాయసం వెంకట శివుడు
వీరు పశ్చిమ గోదావరి జిల్లా రేలంగి (ఇరగవరం మండలం) గ్రామంలో 1870, జూలై 23 తేదీన అనగా ప్రమోదూత నామ సంవత్సరం ఆషాఢ బహుళ దశమి శనివారం నాడు సుబ్బారాయుడు, సీతమ్మ దంపతులకు జన్మించారు. రాజమండ్రిలో చదివి బి.ఏ., ఎల్.టి పరీక్షలను ప్రథమశ్రేణిలో ఉత్తీర్ణులయ్యారు. వీరు బి.ఏ. పరీక్ష తమ పంతొమ్మిదవ యేటనే ప్రథములుగా ఉత్తీర్ణులైనందుకు అప్పటి ఆర్ట్స్ కాలేజి ప్రిన్సిపాల్ మెట్‌కాఫ్ వీరికి అమూల్యములైన గ్రంథాలను బహూకరించారు. ఉపాధ్యాయ వృత్తిని స్వీకరించి తర్వాత కొంతకాలానికి కలకత్తాలో ఎం.ఏ. పూర్తిచేశారు. వీరు పర్లాకిమిడి, విజయనగరం, గుంటూరు కాలేజీలలో ఆంగ్ల అధ్యాపకులుగా పనిచేసి ఆ తర్వాత నెల్లూరులోని వెంకటగిరి రాజావారి కళాశాలలో ప్రిన్సిపాల్ గా 1920 లో చేరి 1929 వరకు పనిచేసి పదవీ విరమణ చేశారు. వీరి గురువులు కందుకూరి వీరేశలింగం గారు. వీరు నిరాడంబరులు. ఉద్యోగము చేయు కాలములో పేద విద్యార్థులకు ద్రవ్య సహాయము చేసి వారి చదువులకు తోడ్పడినారు. ఉద్యోగుల ఉపకార వేతనము కొరకు రాజమండ్రి గవర్నమెంటు ఆర్ట్స్ కాలేజీలో ధర్మనిధిని ఏర్పాటు చేశారు. గుంటూరులోని తమ గృహమును స్త్రీ సమాజము కొరకు దానము చేశారు. వీరు సంఘ సంస్కరణ భావాలతో 1891 నుండి 1899 వరకు స్త్రీ జనోద్ధరణ, సత్య సంవర్థినీ పత్రికలను నడిపారు. "జనానా" పత్రికను 1894లో కొనుగోలు చేసి 1907 వరకు చిలుకూరి వీరభద్రరావు గారి సహకారంతో నిర్వహించారు. వీరు గుంటూరు జిల్లా గ్రంథాలయ సంఘం అధ్యక్షులుగా పనిచేశారు. వీరు 1953, డిసెంబరు 24వ తేదీన భీమవరంలో పరమపదించారు.
మూలాలు
వర్గం:1870 జననాలు వర్గం:1953 మరణాలు వర్గం:తెలుగు రచయితలు వర్గం:సంపాదకులు
పాయం వెంకటేశ్వర్లు
పాయం వెంకటేశ్వర్లు తెలంగాణ రాష్ట్రానికి చెందిన రాజకీయ నాయకుడు. ఆయన 2014లో పినపాక నియోజకవర్గం నుండి ఎమ్మెల్యేగా గెలిచాడు.
జననం, విద్యాభాస్యం
పాయం వెంకటేశ్వర్లు 1974 మే 6న తెలంగాణ రాష్ట్రం, భద్రాద్రి కొత్తగూడెం జిల్లా, మణుగూరు సమీపంలోని సమతిసింగారం గ్రామంలో జన్మించాడు. ఆయన మణుగూరులోని ప్రభుత్వ జూనియర్ కళాశాలలో ఇంటర్మీడియట్ పూర్తి చేసి, ప్రభుత్వ డిగ్రీ కాలేజ్ లో చేరి మధ్యలోనే ఆపేసాడు.
రాజకీయ జీవితం
పాయం వెంకటేశ్వర్లు విద్యార్థి దశలోనే సీపీఎం పార్టీ అనుబంధ సంస్థ ఎస్.ఎఫ్.ఐలో చేరి విద్యార్థి ఉద్యమంలో పాల్గొన్నాడు. ఆయన అనంతరం సీపీఎం పార్టీలో చేరి వివిధ హోదాల్లో పనిచేసి తొలిసారి సీపీఎం పార్టీ తరపున 2004లో జరిగిన ఆంధ్రప్రదేశ్ శాసనసభ ఎన్నికల్లో బూర్గంపాడు నియోజకవర్గం నుండి పోటీ చేసి ఎమ్మెల్యేగా తొలిసారి అసెంబ్లీకి ఎన్నికయ్యాడు. పాయం వెంకటేశ్వర్లు సీపీఎం పార్టీని వీడి వైఎస్సార్ కాంగ్రెస్ పార్టీలో చేరి 2014లో తెలంగాణ ప్రత్యేక రాష్ట్రం ఏర్పడిన తర్వాత వైసీపీ అభ్యర్థిగా పినపాక నియోజకవర్గం నుండి పోటీ చేసి రెండొవసారి శాసనసభ్యుడిగా ఎన్నికయ్యాడు. ఆయన అనంతరం జరిగిన రాజకీయ పరిణామాల నేపథ్యంలో వైఎస్సార్ కాంగ్రెస్ పార్టీని విడి తెలంగాణ రాష్ట్ర సమితి పార్టీలో చేరి 2018లో జరిగిన అసెంబ్లీ ఎన్నికల్లో టిఆర్ఎస్ అభ్యర్థిగా పోటీ చేసి కాంగ్రెస్ పార్టీ రేగ కాంతారావు చేతిలో ఓడిపోయాడు.
పాయం వెంకటేశ్వర్లు బీఆర్ఎస్ పార్టీని వీడి జులై 2న ఖమ్మంలో నిర్వహించిన తెలంగాణ కాంగ్రెస్ జనగర్జన సభలో కాంగ్రెస్ అగ్రనేత రాహుల్ గాంధీ సమక్షంలో మాజీ ఎంపీ పొంగులేటి శ్రీనివాస్ రెడ్డి తో కలిసి కాంగ్రెస్ పార్టీ లో చేరాడు.
నంది నాటక పరిషత్తు - 2017
ఆంధ్రప్రదేశ్ రాష్ట్ర చలనచిత్ర, టెలివిజన్, నాటకరంగ అభివృద్ధి సంస్ధ ప్రతి సంవత్సరం సినిమా, టెలివిజన్ రంగాలతోపాటు నాటకరంగానికి కూడా నంది పురస్కారాలను అందజేస్తుంది. వివిధ విభాగాల్లో ఉత్తమమైన వాటిని ఎంపిక చేసి బహుమతులు అందజేస్తారు. దీనినే నంది నాటక పరిషత్తు అంటారు.
ప్రదర్శనలు
2017 నంది నాటకోత్సవం ఐదు వేరువేరు ప్రాంతాలు (తెనాలి, కాకినాడ, రాజమహేంద్రవరం, కర్నూలు, నంద్యాల) లో నిర్వహించారు.
బహుమతులు
నంది నాటక పరిషత్తు - 2017 బహుమతుల వివరాలు కింద ఇవ్వడమైనది.
భావ
సా.శ. 1934-1935, 1994-1995లో వచ్చిన తెలుగు సంవత్సరానికి భావ అని పేరు.
మూలాలు
వర్గం:తెలుగు సంవత్సరాలు
ఐ.ఆర్.కండ్రిగ
ఐ.ఆర్.కండ్రిగ, చిత్తూరు జిల్లా, నింద్ర మండలానికి చెందిన రెవెన్యూయేతర గ్రామం. ఐ.ఆర్.కండ్రిగ పంచాయితి .ఈ గ్రామంలో యాదవులు ఉన్నారు.
ప్రయాగ (అయోమయనివృత్తి)
ప్రయాగ అలహాబాదు నగరానికి ప్రాచీనమైన పేరు.
ప్రయాగ తెలుగువారిలో కొందరి ఇంటిపేరు.
భారతదేశ స్వంత ఆర్థిక మండలం
భారతదేశానికి 2305143 km² విస్తీర్ణమున్న స్వంత ఆర్థిక మండలం (ఇఇజెడ్) ఉంది. ప్రపంచ దేశాల్లో అతిపెద్ద ఆర్థిక మండలాల్లో ఇది 18 వ స్థానంలో ఉంది. దేశానికి నైరుతి దిశలో ఉన్న లక్కదీవ్ సముద్రంలోని లక్షద్వీపాలు ద్వీప సమూహం, బంగాళాఖాతం, అండమాన్ సముద్రాల్లో ఉన్న అండమాన్ నికోబార్ దీవులు ఈ మండలంలో భాగం. భారతదేశపు అర్థిక మండలానికి పశ్చిమాన పాకిస్తాన్, దక్షిణాన మాల్దీవులు, శ్రీలంక, తూర్పున బంగ్లాదేశ్, మయన్మార్, థాయిలాండ్, మలేషియా, ఇండోనేషియాల ఆర్థిక మండలాలు సరిహద్దులుగా ఉన్నాయి. కొత్తగా అందుబాటు లోకి వచ్చిన శాస్త్రీయ డేటా ఆధారంగా భారతదేశం, తన అర్థిక మండలాన్ని 200 నాటికల్ మైళ్ల నుండి 350 మైళ్లకు పొడిగించాలని ఐక్యరాజ్యసమితికి విజ్ఞప్తి చేసింది.
చట్టపరమైన ఫ్రేమ్‌వర్క్
భారతదేశం ఇఇజెడ్ భావనను "టెరిటోరియల్ వాటర్స్, కాంటినెంటల్ షెల్ఫ్, ఎక్స్‌క్లూజివ్ ఎకనామిక్ జోన్ అండ్ అదర్ మారిటైమ్‌ జోన్స్ యాక్ట్, 1976" లో చట్టబద్ధంగా నిర్వచించింది. 1997 జూన్‌లో భారతదేశం UNCLOS ను ఆమోదించింది. లైసెన్సు లేకుండా భారతీయ ఇఇజెడ్‌లో విదేశీ నౌకల ద్వారా చేపలు పట్టడాన్ని నిషేధిస్తూ భారతదేశం "మారిటైమ్ జోన్స్ ఆఫ్ ఇండియా (విదేశీ నౌకలచే చేపలు పట్టడం నియంత్రణ) చట్టం, 1981" ని కూడా రూపొందించింది. అదనంగా, ఇఇజెడ్లో పనిచేస్తున్న భారతీయ ఫిషింగ్ ఓడలచే చేపలు పట్టడాన్ని, చేపల పెంపకాన్నీ నియంత్రించే చట్టాలను కూడా రూపొందించింది.
ఇఇజెడ్ ప్రాముఖ్యత
కుడి|thumb|240x240px| గ్రేటర్ ఇండియా: ఇండోనేషియా, మలేషియా ( శ్రీవిజయ, మజాపహిత్, కళింగ, కుటై, సింఘాసరి, [[సింగసరి ఆలయం|తరుమనగర, పాన్ పాన్, గంగా నెగరా, లంకాసుకా), ఇండోచైనా (చంపా, ఫునాన్, చెన్లా ), థాయిలాండ్ ( ద్వారావతి ), మయన్మార్ (పాగన్) వంటి సముద్ర సిల్క్ మార్గంలో అనేక భారతీయ హిందూ-బౌద్ధ రాజ్యాల ద్వారా ఆగ్నేయాసియా అంతటా చారిత్రక భారతీయ సాంస్కృతిక ప్రభావం విస్తరించింది. ఇది ఇఇజెడ్ భావనకి సంబంధించిన మార్గమే.]] ఓ దేశం తన స్వంత ఆర్థిక మండలం ద్వారా చమురు, సహజ వాయువు, ఖనిజాలు, వాణిజ్య స్థాయిలో చేపలు పట్టడం, ఇతర సముద్ర వనరులను పొందడంలో స్వేచ్ఛను పొందడమే కాకుండా, నౌకాయాన స్వేచ్ఛ, అంతర్జాతీయ వాణిజ్యం, జాతీయ భద్రత, ఇతర దేశాలపై వ్యూహాత్మక పరపతి వంటి అంశాల్లో ప్రయోజనం పొందుతుంది. 7,500 కి.మీ. తీరరేఖ, 23 లక్షల చ.కి.మీ. పైచిలుకు విస్తీర్ణమున్న ఆర్థిక మండలం, ఈ ప్రాంతంలో సముద్ర వాణిజ్యం, రవాణా నౌకల నావిగేషన్లపై నియంత్రణతో పాటు తన ఇఇజెడ్లోని వనరులపై భారతదేశానికి ప్రత్యేక నియంత్రణ కలుగుతుంది. 2014 అధ్యయనం ప్రకారం, భారతదేశపు ఆర్థిక మండలంలో ఏటా 39.2 లక్షల టన్నుల సముద్ర మత్స్య సంపదను వాడుకునే అవకాశం ఉండగా, 32 లక్షల టన్నులను మాత్రమే వాడుకుంటోంది.
విదేశీ నౌకల ద్వారా పైరసీ, వేట లేదా అక్రమ చేపల వేట, నౌకాయాన స్వేచ్ఛ, విదేశీ నౌకలను భారతీయ ఇఇజెడ్లోకి అతిక్రమించడం, పరస్పర విరుద్ధమైన వాదనలు ఇఇజెడ్లో ప్రధాన సమస్యలు. మలక్కా జలసంధిలో ఉన్న పైరసీ అన్ని దేశాలకు ప్రధాన ఆందోళన కలిగిస్తోంది. వ్యవస్థీకృతంగా జరుగుతున్న అక్రమ చేపల వేట కారణంగా భారతీయ ఇఇజెడ్లో చేపల నిల్వలు క్షీణించడం, అనేక సముద్ర పర్యావరణ ప్రాంతాలు నాశనం కావడం జరుగుతోందని అధ్యయనాలు చూపించాయి. ఫలితంగా అనేక అంతరించిపోతున్న, అంతరించే ముప్పున్న జాతుల జీవులలో క్షీణత ఏర్పడింది. పైరసీ కారణంగా నావిగేషన్ స్వేచ్ఛ ఆందోళన కలిగిస్తోంది. భారత ఇఇజెడ్ చుట్టూ చైనా చేపడుతున్న చర్యల వల్ల జాతీయ భద్రతకు ముప్పు కూడా వాటిల్లుతోంది. దేశాల ద్వారా ఇఇజెడ్ పై వివాదాల వాదనలు భారతదేశం-పాకిస్తాన్ సర్ క్రీక్ వివాదం వంటి వివాదాలకు దారితీసాయి. గతంలో UNCLOS, కాంటినెంటల్ షెల్ఫ్ పొడవుకు సంబంధించిన సాక్ష్యాధారాల ఆధారంగా ఇఇజెడ్ విస్తీర్ణాన్ని పెంచుతూ అనేక పరస్పర విరుద్ధమైన వాదనలను ఆమోదించింది. ఈ UNCLOS వైరుధ్యాల కారణంగా విస్తరించిన ఇఇజెడ్లోని వనరుల కోసం అనేక దేశాలు పోటీ పడుతూ ఒకే ప్రాంతంపై పలు వాదనలు చేస్తున్న పరిస్థితి తలెత్తింది.
తీరానికి సమీపంలో భారత తీర రక్షక దళం, తీరం నుండి సముద్రం లోపలి ప్రాంతంపై భారతీయ సైన్యానికి చెందిన సమీకృత అండమాన్ నికోబార్ కమాండ్లు భారతదేశపు ఇఇజెడ్ ను రక్షించడంలో ముఖ్యమైన పాత్ర పోషిస్తున్నాయి.
పెరిగిన భారతదేశపు ఇఇజెడ్ ప్రాంతం - భారత వాదన
2010లో, కొత్తగా వెలుగు లోకి వచ్చిన అవక్షేపణను బట్టి, శాస్త్రీయ ఆధారాలను బట్టీ, భారతదేశ ఇఇజెడ్ని 200 నాటికల్ మైళ్ల నుండి 350 నాటికల్ మైళ్లకు పెంచాలని కోరుతూ భారతదేశం, ఐక్యరాజ్యసమితిని అభ్యర్థించింది. ఇఇజెడ్ని 200 నుండి 350 నాటికల్ మైళ్లకు పొడిగించడం వల్ల భారతదేశపు ప్రస్తుత ఇఇజెడ్ దాదాపు రెట్టింపు అవుతుంది. కాంటినెంటల్ షెల్ఫ్ 200 నాటికల్ మైళ్లకు మించి విస్తరించి ఉన్నట్లు ఆధారాలు చూపితే, UNCLOS సాధారణ 200 నాటికల్ మైళ్ల పరిమితిని మించి గరిష్టంగా 350 నాటికల్ మైళ్ల వరకు ఇఇజెడ్ పొడిగింపును అనుమతిస్తుంది. ఇఇజెడ్ కు సంబంధించి ఇంటిగ్రేటెడ్ మేనేజ్‌మెంట్, మ్యాపింగ్ కోసం, భారతదేశ భూ శాస్త్రాల మంత్రిత్వ శాఖ (MoES) 1999లో ఒక ప్రాజెక్టును ప్రారంభించింది. 2018 నాటికి ఇది 30% పూర్తయింది. అనేక జాతీయ సంస్థల నుండి 60 మంది శాస్త్రవేత్తల బృందం జియో-సైంటిఫిక్ మ్యాపింగ్, ఫిజియోగ్రఫీ, సెడిమెంటాలజీ, పాలియోక్లిమాటాలజీ, హిమాలయన్ టెక్టోనిక్స్, హైడ్రాలజీ ఆఫ్ ఇండియా, దక్షిణాసియా ఋతుపవనాలు, ఖనిజ వనరుల లభ్యతలపై బహుళ-రంగ అధ్యయనాలను చేపట్టడం ప్రారంభించింది. నేషనల్ సెంటర్ ఫర్ పోలార్ అండ్ ఓషన్ రీసెర్చ్ (NCPOR), నేషనల్ ఇన్‌స్టిట్యూట్ ఆఫ్ ఓషనోగ్రఫీ (NIO), నేషనల్ ఇన్‌స్టిట్యూట్ ఆఫ్ ఓషన్ టెక్నాలజీ (NIOT), జియోలాజికల్ సర్వే ఆఫ్ ఇండియా (GSI) వంటి అనేక సంస్థలు, విశ్వవిద్యాలయాలకు చెందిన శాస్త్రవేత్తలు, పరిశోధకులు ఈ అధ్యయనాలలో పాల్గొన్నారు. ఈ అధ్యయనాల వలన దేశపు తీర ప్రాంతంలో నివసించే ప్రజలు పర్యావరణ ప్రమాదాల సమయంలో సంసిద్ధులయ్యేందుకు వీలు కలిగిస్తాయి.
పొరుగున ఉన్న ఇఇజెడ్‌లు
పొరుగున ఉన్న ఇతర దేశాల ఇఇజెడ్‌లు- పశ్చిమం నుండి తూర్పుగా:
మూలాలు
వర్గం:భారతదేశ ఆర్థిక వ్యవస్థ వర్గం:భారతదేశ విదేశీ సంబంధాలు వర్గం:భారతదేశ భౌగోళికం
వైశాఖ బహుళ అమావాస్య
వైశాఖ బహుళ అమావాస్య అనగా వైశాఖమాసములో కృష్ణ పక్షము నందు అమావాస్య తిథి కలిగిన 30వ రోజు.
మరణాలు
2007
మూలాలు
వర్గం:వైశాఖమాసము
కాథూనంగల్
భౌగోళికం, జనాభా
కాధునంగల్ (241) అన్నది అమృత్సర్ జిల్లాకు చెందిన అమృత్సర్ తాలూకాలోని గ్రామం, ఇది 2011 జనగణన ప్రకారం 751 ఇళ్లతో మొత్తం 3898 జనాభాతో 527 హెక్టార్లలో విస్తరించి ఉంది. సమీప పట్టణమైన Majitha అన్నది 6 కి.మీ. దూరంలో ఉంది. గ్రామంలో మగవారి సంఖ్య 2005, ఆడవారి సంఖ్య 1893గా ఉంది. షెడ్యూల్డ్ కులాల సంఖ్య 1512 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 37494.
విద్యా సౌకర్యాలు
గ్రామంలో 2 ప్రభుత్వ బాలబడులుఉన్నాయి గ్రామంలో 2 ప్రభుత్వ ప్రాథమిక పాఠశాలఉన్నాయి గ్రామంలో 1 ప్రభుత్వ మాధ్యమిక పాఠశాలఉంది గ్రామంలో 1 ప్రభుత్వ మాధ్యమిక పాఠశాలఉంది గ్రామంలో 1 ప్రభుత్వ సీనియర్ మాధ్యమిక పాఠశాలఉంది సమీప"ఆర్ట్స్, సైన్స్, కామర్సు డిగ్రీ కళాశాలలు" (అమృత్‌సర్) గ్రామానికి 10 కిలోమీటర్ల కన్నా దూరంలో ఉంది సమీపఇంజనీరింగ్ కళాశాలలు (అమృత్‌సర్) గ్రామానికి 10 కిలోమీటర్ల కన్నా దూరంలో ఉంది సమీపవైద్య కళాశాలలు (అమృత్‌సర్) గ్రామానికి 10 కిలోమీటర్ల కన్నా దూరంలో ఉంది సమీపమేనేజ్మెంట్ సంస్థలు (Jethuwal) గ్రామానికి 5 నుంచి 10 కిలోమీటర్ల లోపే ఉంది. సమీపపాలీటెక్నిక్ లు (అమృత్‌సర్) గ్రామానికి 10 కిలోమీటర్ల కన్నా దూరంలో ఉంది సమీపవృత్తివిద్యా శిక్షణ పాఠశాలలు (అమృత్‌సర్) గ్రామానికి 10 కిలోమీటర్ల కన్నా దూరంలో ఉంది సమీపఅనియత విద్యా కేంద్రాలు (అమృత్‌సర్) గ్రామానికి 10 కిలోమీటర్ల కన్నా దూరంలో ఉంది సమీపదివ్యాంగుల ప్రత్యేక పాఠశాల (అమృత్‌సర్) గ్రామానికి 10 కిలోమీటర్ల కన్నా దూరంలో ఉంది సమీపఇతర విద్యా సౌకర్యాలు (అమృత్‌సర్) గ్రామానికి 10 కిలోమీటర్ల కన్నా దూరంలో ఉంది
ప్రభుత్వ వైద్య సౌకర్యాలు
గ్రామంలో 1 సామాజిక ఆరోగ్య కేంద్రంఉంది గ్రామంలో 1 ప్రాథమిక ఆరోగ్య కేంద్రాలుఉంది గ్రామంలో 1 ప్రాథమిక ఆరోగ్య ఉప కేంద్రాలుఉంది గ్రామంలో 1 మాతా శిశు సంరక్షణా కేంద్రాలుఉంది సమీపటి.బి వైద్యశాలలు గ్రామానికి 10 కిలోమీటర్ల కన్నా దూరంలో ఉంది సమీపఅలోపతీ ఆసుపత్రి గ్రామానికి 10 కిలోమీటర్ల కన్నా దూరంలో ఉంది సమీపప్రత్యామ్నాయ ఔషధ ఆసుపత్రి గ్రామానికి 10 కిలోమీటర్ల కన్నా దూరంలో ఉంది గ్రామంలో 1 ఆసుపత్రిఉంది గ్రామంలో 1 పశు వైద్యశాలలుఉంది సమీపసంచార వైద్య శాలలుగ్రామానికి 5 నుంచి 10 కిలోమీటర్ల లోపే ఉంది. సమీపకుటుంబ సంక్షేమ కేంద్రాలుగ్రామానికి 5 నుంచి 10 కిలోమీటర్ల లోపే ఉంది.
ప్రైవేటు వైద్య సౌకర్యాలు
గ్రామంలో 1 ఇతర డిగ్రీలు కలిగిన వైద్యుడుఉంది గ్రామంలో 4 డిగ్రీలు లేని వైద్యుడుఉన్నాయి గ్రామంలో 1 "సంప్రదాయ వైద్యులు, నాటు వైద్యులు"ఉంది గ్రామంలో 7 మందుల దుకాణాలుఉన్నాయి
పారిశుధ్యం
మూసిన డ్రైనేజీగ్రామంలో లేదు. తెరిచిన డ్రైనేజీగ్రామంలో ఉంది. డ్రెయినేజీ నీరు నేరుగా మురుగునీటి శుద్ధి ప్లాంట్లోకి వదిలివేయబడుతోంది. పూర్తి పారిశుధ్య పథకం కిందకు ఈ ప్రాంతం రావట్లేదు. స్నానపు గదులతో కూడిన సామాజిక మరుగుదొడ్లుగ్రామంలో లేదు. స్నానపు గదులు లేని సామాజిక మరుగుదొడ్లుగ్రామంలో లేదు.
సమాచార, రవాణా సౌకర్యాలు
పోస్టాఫీసుగ్రామంలో ఉంది. గ్రామ పిన్ కోడ్ టెలిఫోన్లు (లాండ్ లైన్లు) గ్రామంలో ఉంది. పబ్లిక్ ఫోన్ ఆఫీసుగ్రామంలో ఉంది. మొబైల్ ఫోన్ కవరేజిగ్రామంలో ఉంది. ఇంటర్నెట్ కెఫెలు / సామాన్య సేవా కేంద్రాలుగ్రామంలో లేదు.సమీపఇంటర్నెట్ కెఫెలు / సామాన్య సేవా కేంద్రాలుగ్రామానికి 5 నుంచి 10 కిలోమీటర్ల లోపే ఉంది. ప్రైవేటు కొరియర్గ్రామంలో లేదు.సమీపప్రైవేటు కొరియర్ గ్రామానికి 10 కిలోమీటర్ల కన్నా దూరంలో ఉంది పబ్లిక్ బస్సు సర్వీసుగ్రామంలో ఉంది. ప్రైవేట్ బస్సు సర్వీసు గ్రామంలో ఉంది. రైల్వే స్టేషన్లుగ్రామంలో ఉంది. ఆటోలుగ్రామంలో ఉంది. టాక్సీలుగ్రామంలో ఉంది. ట్రాక్టరుగ్రామంలో ఉంది. గ్రామం జాతీయ రహదారితో అనుసంధానమై ఉంది. గ్రామం రాష్ట్ర హైవేతో అనుసంధానమై ఉంది. గ్రామం ప్రధాన జిల్లా రోడ్డుతో అనుసంధానమై ఉంది. గ్రామం ఇతర జిల్లా రోడ్డుతో అనుసంధానమై ఉంది.
సమీపమట్టి రోడ్డుగ్రామానికి 5 నుంచి 10 కిలోమీటర్ల లోపే ఉంది.
మార్కెటింగు, బ్యాంకింగు
ఏటియంగ్రామంలో లేదు.సమీపఏటియంగ్రామానికి 5 నుంచి 10 కిలోమీటర్ల లోపే ఉంది. వ్యాపారాత్మక బ్యాంకుగ్రామంలో ఉంది. సహకార బ్యాంకుగ్రామంలో ఉంది. వ్యవసాయ ఋణ సంఘంగ్రామంలో ఉంది. స్వయం సహాయక బృందంగ్రామంలో లేదు.సమీపస్వయం సహాయక బృందంగ్రామానికి 5 నుంచి 10 కిలోమీటర్ల లోపే ఉంది. పౌర సరఫరాల శాఖ దుకాణంగ్రామంలో ఉంది. వారం వారీ సంతగ్రామంలో లేదు.సమీపవారం వారీ సంతగ్రామానికి 5 నుంచి 10 కిలోమీటర్ల లోపే ఉంది. వ్యవసాయ మార్కెటింగ్ సొసైటీగ్రామంలో ఉంది.
"ఆరోగ్యం, పోషణ, వినోద సౌకర్యాలు"
ఏకీకృత బాలల అభివృద్ధి పథకం (పోషకాహార కేంద్రం) గ్రామంలో లేదు.సమీపఏకీకృత బాలల అభివృద్ధి పథకం (పోషకాహార కేంద్రం) గ్రామానికి 5 నుంచి 10 కిలోమీటర్ల లోపే ఉంది. అంగన్ వాడీ కేంద్రం (పోషకాహార కేంద్రం) గ్రామంలో ఉంది. ఇతర (పోషకాహార కేంద్రం) గ్రామంలో లేదు.సమీపఇతర (పోషకాహార కేంద్రం) గ్రామానికి 5 నుంచి 10 కిలోమీటర్ల లోపే ఉంది. ఆశా (గుర్తింపు పొందిన సామాజిక ఆరోగ్య కార్యకర్త) గ్రామంలో ఉంది. ఆటల మైదానం గ్రామంలో ఉంది. సినిమా / వీడియో హాల్ గ్రామంలో లేదు.సమీపసినిమా / వీడియో హాల్ గ్రామానికి 10 కిలోమీటర్ల కన్నా దూరంలో ఉంది గ్రంథాలయంగ్రామంలో లేదు.సమీపగ్రంథాలయం గ్రామానికి 10 కిలోమీటర్ల కన్నా దూరంలో ఉంది పబ్లిక్ రీడింగ్ రూంగ్రామంలో లేదు.సమీపపబ్లిక్ రీడింగ్ రూం గ్రామానికి 10 కిలోమీటర్ల కన్నా దూరంలో ఉంది వార్తాపత్రిక సరఫరాగ్రామంలో ఉంది. అసెంబ్లీ పోలింగ్ స్టేషన్గ్రామంలో ఉంది. జనన & మరణ రిజిస్ట్రేషన్ కార్యాలయంగ్రామంలో ఉంది.
విద్యుత్తు
విద్యుత్ సరఫరాగ్రామంలో ఉంది.
భూమి వినియోగం
కాధునంగల్ (241) ఈ కింది భూమి వినియోగం ఏ ప్రకారం ఉందో చూపిస్తుంది (హెక్టార్లలో) :
నీటిపారుదల సౌకర్యాలు
నీటి పారుదల వనరులు ఇలా ఉన్నాయి (హెక్టార్లలో) :
మూలాలు
వర్గం:అమృత్ సర్ జిల్లా గ్రామాలు
కేనోపనిషత్తు
ముక్తికోపనిషత్తు పేర్కొన్న ఉపనిషత్తులలో కేనోపనిషత్తు రెండవది. కేన అనగా ఎవరు ? అని అర్ధము. భగవానుడు ఎవరు అనే చర్చ ఇందు వర్ణన చేయబడినది.
"కేనేషితం పతతి..." అని ఈ ఉపనిషత్తు ప్రారంభం అవుతుంది. అందుకే దీనికి "కేనోపనిషత్తు" అని పేరు వచ్చింది. ఇది నాలుగు భాగములుగా విభజింపబడి, మొదటి భాగమునందు 9 మంత్రములు, రెండవ భాగమునందు 5 మంత్రములు, మూడవ భాగమునందు 12 మంత్రములు, నాలుగవ భాగమునందు 9 మంత్రములు ఉన్నాయి.
శాంతి మంత్రం
ఈ ఉపనిషత్తుకు రెండు శాంతి మంత్రాలున్నాయి. గురుశిష్యులిరువురూ ఏకకాలంలో పఠిస్తారు.
రెండవ శాంతి మంత్రాన్ని ఆకాంక్షా మంత్రాలు అంటారు. అంటే తాము ఏ విధంగా ప్రవర్తించాలో సంకల్పం చెప్పుకునే కోర్కెల వంటి మంత్రాలు.
నా అవయవాలు శక్తివంతాలగుగాక. నా వాక్కు, ప్రాణాలు, కళ్ళు, చెవి, అన్ని ఇంద్రియాలు శక్తివంతాలగుగాక. బ్రహ్మం నన్ను నిరాకరింపకుండుగాక. నా నిరాకరణం బ్రహ్మంలో లేకుండుగాక. బ్రహ్మ నిరాకరణం కనీసం నాలో లేకుండు గాక. ఉపనిషత్తుల్లో చెప్పబడిన ఉత్తమ గుణాలు ఆత్మ నిరతుడైన నాయందు నిలుచుగాక. నాయందు ఆ సకల ధర్మములు నెలకొనుగాక!
ప్రథమ భాగము
మనస్సుని దాని విషయాలపైకి పడేటట్లు ఏది ప్రేరేపిస్తుంది? దేనిచేత ప్రయోగించబడి ప్రాణం తన పనులను కొనసాగిస్తుంది? దేని ఇష్టాన్ని అనుసరించి మానవులు మాటలు మాట్లాడుతున్నారు? నిజంగా ఏ బుద్ధి కళ్ళను, చెవులను నియమిస్తుంది?
ఆత్మ శక్తి వలననే చెవి వింటుంది. కన్ను చూస్థుంది. జిహ్వ మాట్లాడుతుంది. మనస్సు గ్రహిస్తుంది. ప్రాణాలు పని చేస్తాయి. బుద్ధిమంతుడు ఆత్మను ఈ ఇంద్రియ వ్యాపారాలనుండి వివక్షిస్తాడు. ఇంద్రియబద్ధమైన జీవితాన్ని దాటి అమరత్వాన్ని పొందుతాడు.
ఆ బ్రహ్మ విషయంలో కన్ను పోజాలదు. మాటలుగాని మనస్సుగాని పోలేవు. కాబట్టి మాకు దాని గురించి తెలియదు. దాన్ని ఏ విధంగా నేర్పించవచ్చునో ఆ పద్ధతికూడా మాకు తెలియదు.
నిశ్చయంగా అది తెలిసిన దానికంటే భిన్నమైనది. తరువాత అది తెలియనిదానికంటే అతీతమైనది. దానిని మాకు వివరించిన పూర్వీకులనుండి మేం ఈ విధంగా విన్నాం.
మాటలు దేన్ని ప్రకటించలేవో, మాటలనే ఏది ప్రకటిస్తుందో అది మాత్రమే బ్రహ్మం అనీ ఈ జనులు పూజించేది కాదనీ తెలుసుకో.
మనస్సుచేత గ్రహించ శక్యం కానిదీ, దేనిచేత మనస్సు సంకల్పాదులలో తిరుగునో అది మాత్రమే బ్రహ్మం అనీ, ఈ జనులు ఇక్కడ పూజించేది కాదనీ తెలుసుకో.
కన్నులు చూడజాలనిదికాని దృష్టిని చూసేది - అది మాత్రమే బ్రహ్మం అనీ ఈ జనులు ఇక్కడ పూజించేది కాదనీ తెలుసుకో.
మానవుడు చెవిద్వారా వినజాలనిదీ దేనిచేత వినికిడి వినబడుచున్నదో - అది మాత్రమే బ్రహ్మం అనీ ఈ జనులు ఇక్కడ పూజించేది కాదనీ తెలుసుకో.
మానవుడు ఊపిరిచేత వాసన చూడజాలడో, దేనిచేత ఊపిరి శ్వాసోచ్ఛ్వాసములను సలుపునో - అది మాత్రమే బ్రహ్మం అనీ ఈ జనులు ఇక్కడ పూజించేది కాదనీ తెలుసుకో.
ద్వితీయ భాగము
గురువు: బ్రహ్మ తత్వాన్ని గురించి బాగానే తెలుసుకున్నాను అని ఒకవేళ నువ్వు అనుకున్నట్లయితే నువ్వు తెలుసుకున్నది చాలా స్వల్పం. ఎందుకంటే నువ్వు చూసే ప్రాణులలో దేవతలలో పరిచ్చిన్నమైన బ్రహ్మం యొక్క రూపం అతి స్వల్పం. కాబట్టి బ్రహ్మాన్ని గూర్చి నువ్వు ఇంకా తెలుసుకోవలసి ఉంది.
శిష్యుడు: (మళ్ళీ చింతన చేసి బ్రహ్మం సాక్షాత్కరించుకొని ) బ్రహ్మం తెలుసుకున్నానని అనుకుంటున్నాను.
నాకు బాగా తెలుసు అని నేను అనుకోను. నాకు తెలియదు అని కూడా కాదు. తెలుసు కూడా. నా తోటి విద్యార్థులలో అది తెలియనిది కాదు అనీ, తెలిసినది అని గ్రహించినవాడు దానిని గ్రహించగలడు.
ఏ బ్రహ్మవేత్త తనకు బ్రహ్మం తెలియదని భావించునో వాడు దాన్ని తెలుసుకుంటాడు. ఏ బ్రహ్మవేత్త తనకు బ్రహ్మం తెలుసునని భావిస్తాడో వాడు దాన్ని తెలుసుకోలేదు. బ్రహ్మవేత్తలు రెండు తెగలు. బ్రహ్మము తెలిసినది అనుకొన్నవారు. వీరికి బ్రహ్మము తెలియనిది. కాని రెండవ తెగవారు బ్రహ్మము తెలియదు అనుకొనువారు. వీరికి బ్రహ్మము తెలియును.
ఇక్కడ ఈ ప్రపంచంలో దాన్ని సాక్షాత్కరించుకున్న్ట్లట్లయితే ఆపైన నిజమైన జీవితం ఉంది. ఇక్కడ సాక్షాత్కరించుకోనట్లయితే సర్వనాశనమే. ప్రతి జీవిలోనూ ఆత్మను వివక్షించుకుంటూ ప్రజ్ఞాశాలి ఇంద్రియ జీవనాన్ని అతిక్రమించి అమరత్వాన్ని పొందుతాడు.
తృతీయ భాగము
ఆచార్యుడు: బ్రహ్మం ఒకప్పుడు దేవతలకు (రాక్షసులపైన) విజయం సాధించిపెట్టిందని కథ. విజయం బ్రహ్మంవలనే అయినా దానివలన దేవతలు మహిమాన్వితులయ్యారు. నిజంగా మేమే గెలిచాం, మాదే ఘనత అని దేవతలు తలపోసారు.
దేవతల ఈ గర్వాన్ని బ్రహ్మం తెలుసుకున్నది. వారి ఎదుట దివ్యతేజమై సాక్షాత్కరించింది.కాని ఆ అపురూపమైన శక్తి ఏమిటో వారికి అర్థం కాలేదు.
దేవతలు అగ్నిదేవునితో "ఓ జాతవేదుడా (సర్వజ్ఞుడు) ఆ అపురూపమయిన శక్తి ఏమిటో తెలుసుకో" అన్నారు. అందుకు అగ్నిదేవుడు ఒప్పుకున్నాడు.
అగ్ని ఆ దివ్యశక్తి వద్దకు వేగంగా వెళ్ళాడు. నీవెవరివని ఆ శక్తి అతణ్ణి ప్రశ్నించింది. "నేను అగ్నిని. సర్వజ్ఞుణ్ణి" అని అగ్ని బదులిచ్చాడు.
ఐతే నీలో ఏ శక్తి ఉంది అని ఆ దివ్యశక్తి అడిగింది. "భూమిమీద ఏమి ఉందో దానినంతటినీ నేను దహించివేయగలను" అన్నాడు అగ్ని.
అప్పుడు దేవతలు వాయువుతో "ఓ వాయుదేవా ఈ అసాధారణ శక్తి ఏమిటో కనుక్కో" అన్నారు. అతడు దానికి అంగీకరించాడు.
వాయువు ఆ అసాధారణ శక్తివద్దకు వేగంగా పోయాడు. ఆ శక్తి "నీవెవరు" అని అడిగింది. "నేను వాయువును. గాలికి ప్రభువును" అని అతడు సమాధానం చెప్పాడు.
"ఐతే నీలో ఎ శక్తి ఉంది?" అని ఆ దివ్యశక్తి అడిగింది. "భూమిమీద ఉన్నదేదయినా నేను ఎగురగొట్టగలను" అన్నాడు వాయుదేవుడు.
ఆ దివ్య శక్తి వాయువు ఎదుట ఒక గడ్డిపోచను ఉంచి దీన్ని ఎగురగొట్టు అంది. వాయువు తన సర్వశక్తినీ ప్రయోగించాడు కానీ ఆ గడ్డిపోచ కదలలేదు. అందుచేత దేవతల వద్దకు మరలిపోయి "ఆ అపురూపమయిన శక్తి ఏమిటో నేను తెలుసుకోలేకపోయాను" అన్నాడు.
అప్పుడు దేవతలు ఇంద్రుడితో "ఓ దేవేంద్రా! ఈ అపురూపయిన శక్తి ఏమిటో తెలుసుకో" అన్నారు. ఇంద్రుడు సరేనన్నాడు. ఆ శక్తివద్దకు త్వరత్వరగా వెళ్ళాడు. కాని దివ్యశక్తి అతని ఎదుటనుండి అంతర్ధానమైంది.
ఆకాశ స్థలంలోనే ఇంద్రుడు అత్యంత అద్భుత సౌందర్యవతియైన ఒక యువతిని, హిమవంతుని కుమార్తెను చూసాడు. ఆమెను అడిగాడు ఈ దివ్యశక్తి ఏమిటని.
చతుర్థ భాగము
ఆచార్యుడు: అది బ్రహ్మం అనీ, బ్రహ్మం విజయంవలన కదా మీరు మహిమాన్వితులయ్యారు అని ఉమాదేవి అన్నది. ఆ దివ్యశక్తి బ్రహ్మం అని ఇంద్రుడు అప్పుడు తెలుసుకున్నాడు.
అందుచేతనే కదా ఈ దేవతలు - అగ్ని, వాయువు, ఇంద్రుడు - ఇతర దేవతలను అధిగమించింది. వారే ఆ శక్తికి అత్యంత సమీపంగా వెళ్ళారు. అది బ్రహ్మం అని తెలుసుకోవడంలో వారే ప్రథములు.
ఇంద్రుడు ఈ బ్రహ్మాన్ని సమీపంలో స్పృశించాడు. అందుచేతనే కదా ఇంద్రుడు ఇతర దేవతలను అధిగమించింది. ఆ దివ్యశక్తి బ్రహ్మం అని తెలుసుకోవడంలో అతడే ప్రథముడు. ఇంద్రుడే బ్రహ్మవేత్తలలో మొదటివాడు.
బ్రహ్మం వర్ణన ఇది: అహో! మిరుమిట్లు గొలుపు మెరుపును ప్రకాశింపచేసేది ఆ బ్రహ్మమే.మనిషిని రెప్పలు ఆర్పేటట్లు చేసేది ఆ బ్రహ్మమే. ప్రకృతి శక్తులుగా ఆ బ్రహ్మం అభివ్యక్తీకరణకు సంబంధించినదిగా చెప్పవలసింది ఇది.
శిష్యుడు: ఆచారవర్యా! నాకు ఉపనిషత్తుని ఉపదేశించండి. ఆచార్యుడు: నీకు ఉపనిషత్తు ఉపదేశించబడింది. నిజంగా బ్రహ్మం గూర్చిన ఉపనిషత్తు నీకు ఉపదేశించాం.
తపస్సు, నిగ్రహం, నిష్ఠాపూర్వకమైన సర్మ - ఇవి దానికి (ఉపనిషత్తులోని బ్రహ్మ జ్ఞానానికి) మూలభిత్తికలు. వేదాలు దాని సర్వాంగాలు. సత్యం దాని నివాస స్థానం.
నిజంగా ఇలా ఉపనిషత్తును తెలుసుకొన్నవాడు పాపాన్ని నిర్మూలించుకుంటాడు. అనంతమూ, మహోన్నతమూ, ఆనందమయమూ అయిన బ్రహ్మంలో ప్రతిష్ఠితుడౌతాడు. అవును దానిలో ప్రతిష్ఠితుడౌతాడు.
బయటి లింకులు
వర్గం:ఉపనిషత్తులు
మోస్ట్ ఎలిజిబుల్ బ్యాచ్‌ల‌ర్
మోస్ట్ ఎలిజిబుల్ బ్యాచ్‌ల‌ర్ తెలుగులో విడుదలైన రొమాంటిక్ కామెడీ ప్రేమ కథ సినిమా. అల్లు అరవింద్ స‌మ‌ర్ప‌ణ‌లో జీఏ2 పిక్చ‌ర్స్ బ్యానర్‌పై బన్నీ వాసు, వాసు వర్మ నిర్మించిన ఈ సినిమాకు భాస్కర్ దర్శకత్వం వహించాడు. అఖిల్ అక్కినేని, పూజా హెగ్డే, ఆమని, మురళి శర్మ ప్రధాన పాత్రల్లో నటించిన ఈ సినిమా అక్టోబర్ 15న విడుదలై, నవంబర్ 19న ఆహా ఓటీటీలో విడుదల చేశారు.
చిత్ర నిర్మాణం
మోస్ట్ ఎలిజిబుల్ బ్యాచ్‌‌‌‌‌‌లర్ సినిమా షూటింగ్ జులై 2019లో హైదరాబాద్ లో ప్రారంభమైంది. ఈ సినిమాలో సిద్ శ్రీరామ్ పాడిన ‘మనసా మ‌న‌సా’ పాటను 2 మార్చి 2020న విడుదల చేశారు. క‌రోనా వైర‌స్ కార‌ణంగా షూటింగ్ ను మార్చి 2020లో ఆపేసి తిరిగి సెప్టెంబర్ 2020లో షూటింగ్ ప్రారంభించారు.ఈ సినిమా టీజర్ ను 25 అక్టోబర్ 2020న, గుచ్చే గులాబీ పాటను ఫిబ్రవరి 13, 2021న, ‘ఏ జిందగీ’ లిరికల్‌ పాటను ఏప్రిల్ 5, 2021న విడుదల చేశారు.
కథ
హర్ష (అఖిల్) న్యూయార్క్ లో ఉద్యోగం చేస్తూ పెళ్లిచూపుల కోసం ఇండియాకి వస్తాడు. ఈ క్రమంలో 20 సంబంధాలలో విభ (పూజా హెగ్డే) ఒక స్టాండ్ కమెడియన్ గా కూడా ఉంటుంది, కానీ వారి జాత‌కాలు క‌ల‌వ‌ని కార‌ణంగా పెళ్లి కుదరదు. హర్ష అనుకోని ప‌రిస్థితుల్లో విభతో ప్రేమలో పడతాడు, కానీ కొన్ని అనుకోని సంఘటనల వల్ల అతను మళ్ళీ అమెరికాకు వెళ్లి పోతాడు. విభకి కూడా హర్ష పైన నెగిటివ్ అభిప్రాయం ఏర్పడుతుంది. అక్క‌డికి వెళ్లిన త‌ర్వాత హర్ష మ‌న‌సు మారిపోతుంది. ఆ త‌ర్వాత ఇండియాకి తిరిగి వ‌చ్చిన అత‌ను విభ‌ను క‌లిశాడా ? ఇంట్లో వాళ్లు చూసిన సంబంధం చేసుకున్నాడా ? అనేదే మిగతా సినిమా కథ.
సాంకేతిక నిపుణులు
వాసు వర్మ అల్లు అరవింద్ (సమర్పణ)
పురస్కారాలు
2021 సైమా అవార్డులు (తెలుగు)
బయటి లింకులు
వర్గం:2021 తెలుగు సినిమాలు వర్గం:2021 సినిమాలు
ఆషిమా భల్లా
ఆషిమా భల్లా, భారతీయ సినిమా నటి. హిందీ, కన్నడ, తమిళం, తెలుగు, అస్సామీ సినిమాలలో నటించింది. స్టార్ ప్లస్‌లో వచ్చిన మేరీ అవాజ్ కో మిల్ గయీ రోష్నీ సీరియల్ లో ప్రధాన పాత్రలో కూడా నటించింది. ఇర్ఫాన్ పఠాన్‌తో కలిసి ఏక్ ఖిలాడీ ఏక్ హసీనా షోలో కూడా పాల్గొన్నది.
జననం
ఆషిమా భల్లా 1983, ఆగస్టు 3న చండీగఢ్ లో జన్మించింది. తల్లిపేరు నీలిమా భల్లా. ఆషిమా ఛండిగడ్ లోని ఆర్మీ హైస్కూలులో తన పాఠశాల విద్యను పూర్తిచేసింది.
బయటి లింకులు
వర్గం:1983 జననాలు వర్గం:తమిళ సినిమా నటీమణులు వర్గం:భారతీయ సినిమా నటీమణులు వర్గం:తెలుగు సినిమా నటీమణులు వర్గం:జీవిస్తున్న ప్రజలు వర్గం:అస్సామీ సినిమా నటీమణులు వర్గం:హిందీ సినిమా నటీమణులు వర్గం:చండీఘర్ మహిళలు
చందూర్ మండలం (నిజామాబాద్ జిల్లా)
చందూర్ మండలం, తెలంగాణ రాష్ట్రం, నిజామాబాద్ జిల్లాకు చెందిన మండలం. . 2016  లో చేసిన తొలి పునర్వ్యవస్థీకరణలో కాకుండా ఈ మండలం ఆ తరువాత 2019 మార్చి 7న  కొత్తగా ఏర్పడింది. దానికి ముందు ఈ మండలానికి చెందిన చందూర్ గ్రామం ఇదే జిల్లా, నిజామాబాదు రెెవెన్యూ డివిజను లోని, వర్ని మండలం లో ఉండేది. ప్రస్తుతం ఈ మండలం భోధన్ రెవెన్యూ డివిజనులో భాగం.ఈ మండలంలో 5 రెవెన్యూ గ్రామాలు ఉన్నాయి. ఇది జిల్లా ప్రధాన కార్యాలయం నిజామాబాదు నుండి పశ్చిమాన 22 కి.మీ.దూరంలో ఉంది. రాష్ట్ర రాజధాని హైదరాబాదు 168 కి.మీ.దూరంలో ఉంది. మండల కేంద్రం చందూర్
గణాంకాలు
2019 లో ఏర్పడిన ఈ మండల వైశాల్యం 244 చ.కి.మీ. కాగా, జనాభా 10,878. జనాభాలో పురుషులు 5,359 కాగా, స్త్రీల సంఖ్య 5,519. మండలంలో 2,532 గృహాలున్నాయి.
2019 లో ఏర్పడిన మండలం
గతంలో చందూర్ గ్రామం ఇదే జిల్లాలోని, నిజామాబాదు రెవెన్యూ డివిజను పరిధిలోని వర్ని మండలంలో ఉండేది. ఆ తరువాత వర్ని మండలంలోని 5 గ్రామాలను విడగొట్టుట ద్వారా 2019 మార్చి 7 కొత్తగా ఈ మండలం ఏర్పడింది.
సమీప మండలాలు
ఉత్తరం వైపు బోధన్ మండలం, పడమటి వైపు కోటగిరి మండలం, తూర్పు వైపు నిజామాబాద్ సౌత్ మండలం, నిజామాబాద్ నార్త్ మండలం ఉన్నాయి.
వెలుపలి లంకెలు
వర్గం:2019 లో ఏర్పాటైన తెలంగాణ మండలాలు
జమ్మి కోనేటిరావు
thumb|జమ్మి కోనేటిరావు జమ్మి కోనేటిరావు తెలుగులో విజ్ఞానశాస్త్ర విషయాలపై రచనలు చేసే అతికొద్ది మంది రచయితలలో ఒకడు.
శీర్షికలు
ఇతడు వివిధ పత్రికలలో అనేక శీర్షికలు నిర్వహించాడు. వాటిలో కొన్ని ఈ విధంగా ఉన్నాయి.
ఇవి కూడా చదవండి
వర్గం:1929 జననాలు వర్గం:తెలుగులో సైన్సు రచయితలు వర్గం:విశాఖపట్నం జిల్లా ఉపాధ్యాయులు వర్గం:విశాఖపట్నం జిల్లా రచయితలు
సుమ్‌దొరాంగ్ చు ప్రతిష్ఠంభన
1986-87లో, అరుణాచల్ ప్రదేశ్ లోని తవాంగ్ జిల్లా కూ, టిబెట్ లోని కోనా కౌంటీకీ మధ్య సరిహద్దులో ఉన్న సుమ్‌దొరాంగ్ చు లోయలో భారత, చైనాల మధ్య సైనిక ప్రతిష్ఠంభన ఏర్పడింది. భారత భూభాగమైన సమ్డోరాంగ్ చుకు దక్షిణాన ఉన్న వాంగ్డంగ్ పచ్చిక బయళ్ల లోకి చైనా ఒక సైనిక దళాన్ని తరలించడంతో ఇది మొదలైంది. భారత దళాలు పొరుగున ఉన్న లాంగ్రో లా శిఖరంపై పాతుకుపోయాయి. రెండు వైపులా పెద్ద సంఖ్యలో దళాలను సరిహద్దుకు తరలించాయి. 1987 మేలో భారత విదేశాంగ మంత్రి బీజింగ్ సందర్శించిన తరువాత ఈ సంక్షోభం ముగిసింది. 1962 యుద్ధం తరువాత వివాదాస్పదమైన మెక్‌మహాన్ రేఖ వెంట జరిగిన తొలి సైనిక ఘర్షణ ఇది. ఇది ముదురుతుందేమోననే భయాలను కలిగించింది. తదనంతరం, భారత చైనాలు భవిష్యత్తులో వచ్చే సరిహద్దు ఉద్రిక్తతలను నిర్వహించడానికి ఒప్పందాలను రూపొందించుకున్నాయి.
నేపథ్యం
తూర్పు-పడమరగా ప్రవహించే నమ్కా చు వాగు వద్ద 1962 లో తనకు ఎదురైన పెద్ద ఓటమి తరువాత, భారతదేశం అక్కడికి తిరిగి రాలేదు. ఉత్తరాన థాగ్ లా శిఖరాన్ని, దక్షిణాన హతుంగ్ లా శిఖరాన్ని వేరు చేస్తూ ఈ వాగు ప్రవహిస్తుంది. థాగ్ లా శిఖరాన్ని ఆక్రమించడానికి భారతదేశం చేసిన ప్రయత్నాలే 1962 అక్టోబరులో భారతదేశంపై చైనా సైనిక దాడికి యుద్ధకారణ (కాసస్ బెల్లి) మైంది.
తవాంగ్‌కు ఉత్తరాన రక్షణాత్మక ప్రదేశాలేమీ లేనందున, మళ్ళీ యుద్ధమంటూ వస్తే, తవాంగ్ పట్టణాన్ని విడిచిపెట్టి, దక్షిణాన సెలా కనుమ వద్ద యుద్ధానికి సిద్ధమవ్వాలని భారత ప్రభుత్వం దాదాపుగా నిర్ణయించింది. అయితే, 1980 లో చేసిన సమీక్ష తరువాత, భవిష్యత్తు సంఘర్షణల్లో తవాంగ్‌ను రక్షించుకోవడం చాలా ముఖ్యమని సైనిక వ్యూహకర్తలు నిర్ణయించారు. తవాంగ్‌కు రక్షణ కల్పించే ఏకైక మార్గం హతుంగ్ లా శిఖరాలేనని సైన్యం స్పష్టం చేసింది.
1983 లో, ఇంటెలిజెన్స్ బ్యూరో బృందం నమ్కా చు, న్యామ్జియాంగ్ చు నదుల సంగమ స్థలానికి ఈశాన్యంగా ఉన్న సుమ్డోరాంగ్ చు పచ్చిక బయళ్ళకు వెళ్ళింది. ఇంటెలిజెన్స్ బృందం వేసవి అంతా అక్కడే ఉండి శీతాకాలంలో తిరిగి వచ్చింది. ఇలా రెండేళ్ళు చేసారు. 1986 లో, చైనా బృందం తమకంటే ముందే అక్కడికి చేరుకుందని, అక్కడ అర్థ శాశ్వత నిర్మాణాలను ఏర్పాటు చేసిందని భారత బృందం కనుగొంది. వాళ్ళు వెనక్కి తగ్గడానికి ఇష్టపడ్డంలేదని కూడా వారికి అర్థమైంది.
జనరల్ సుందర్జీ ఆదేశాల మేరకు, ఆపరేషన్ ఫాల్కన్ అనే సంకేతనామం కింద భారత్, 1986 అక్టోబర్ 18 నుండి 20 వరకు జెమితాంగ్‌కు దళాలు, వాహనాలను విమానాల ద్వారా చేరవేసారు. హతుంగ్ లా రిడ్జ్‌తో సహా పలు ఎత్తైన ప్రదేశాలపై చేరుకున్నాయి. భారత దళాలు సుమ్డోరాంగ్ చు సమీపంలో ఎత్తైన ప్రదేశాలను వ్యూహాత్మకంగా ఆక్రమించాయి. దీని తరువాత ఇరువర్గాలు మరింతగా దళాలను సమీకరించాయి. నవంబరు 15 న చైనా జెండా సమావేశానికి పిలుపునిచ్చింది. 1987 మే వరకు ఈ ప్రతిష్టంభన కొనసాగింది.
రాజకీయ సందర్భం
1986 చివరిలో, అరుణాచల్ ప్రదేశ్‌కు భారతదేశం రాష్ట్ర హోదా ఇచ్చింది. దీనిపై చైనా ప్రభుత్వం నిరసన వ్యక్తం చేసింది. ఈ రాజకీయ చర్యతో పాటు, తవాంగ్‌లో సైనిక కదలికలు కూడా చూసి చైనా రెచ్చిపోయింది. 1987 ప్రారంభంలో బీజింగ్ స్వరం మారింది. 1962 లో లాగా ధ్వనించింది. భారత సైన్యం తగ్గకపోవడంతో, పాశ్చాత్య దౌత్యవేత్తలు యుద్ధం రావచ్చని ఊహించారు.
చివరికి ఇరుపక్షాలూ మెత్తబడ్డాయి. భారత విదేశాంగ మంత్రి ఎన్‌డి తివారీ 1987 మేలో ఉత్తర కొరియాలోని ప్యాంగ్యాంగ్‌కు వెళ్తూ మార్గమధ్యంలో బీజింగ్ వెళ్ళాడు. పరిస్థితిని తీవ్రతరం చేసే ఉద్దేశమేదీ న్యూఢిల్లీకి లేదనే సందేశాలను తీసుకువెళ్లాడు. వాంగ్డంగ్ వ్యవహారం తరువాత, 1987 ఆగస్టు ఐదవ తేదీన, 1962 తరువాత మొదటి అధికారిక జెండా సమావేశం బమ్ లాలో జరిగింది. పరిస్థితి తీవ్రతను దృష్టిలో ఉంచుకుని చర్చలు జరపాలని ఇరుపక్షాలూ నిర్ణయించాయి. మరుసటి సంవత్సరం, రాజీవ్ గాంధీ బీజింగ్ పర్యటించాడు..ఝౌఎన్‌లై 60 ల్లో చేసిన భారత పర్యటనకు బదులు పర్యటన ఇది.
అనంతర పరిణామాలు
భారత, చైనాలు రెండూ రాగల ముప్పును గ్రహించాయి. తొలుత చేసిన రెచ్చగొట్టే చర్యల తరువాత, వారి మోహరింపులను తగ్గించాలని నిర్ణయం తీసుకున్నాయి. 1962 యుద్ధం తరువాత నిద్రాణంగా ఉన్న సంభాషణను తిరిగి ప్రారంభించడం ఈ ప్రతిష్ఠంభన వలన కలిగిన ప్రతిఫలం. రాజీవ్ గాంధీ 1988 పర్యటన తరువాత, భారతదేశంలో రాజకీయ గందరగోళం కారణంగా ఒక రకమైన విరామం ఏర్పడింది. చివరకు 1993 లో, LAC వెంట శాంతని నెలకొల్పడానికి ఇరుదేశాలూ ఒక ఒప్పందంపై సంతకం చేశాయి.
ఈ ఒప్పందం "పరస్పర, సమాన భద్రత" అనే ఆసక్తికరమైన భావనను తీసుకువచ్చింది. ఇక్కడ భౌగోళిక, రవాణా పరిగణనల కారణంగా బలగాలను తగ్గించుకుంటారని ఆశించారు. అయితే, పరస్పరం ఆమోదయోగ్యమైన వాస్తవాధీన రేఖ ను రూపొందించడం దీనిలో అత్యంత ముఖ్యమైన అంశం. ప్రస్తుతానికి, వాస్తవాధీన రేఖపై ఎవరి వాదనలు వారికి ఉన్నాయి. వీటి వలన కొన్ని ప్రదేశాలు వివాదాస్పద మయ్యాయి. సిక్కిం-భూటాన్-ఇండియా ట్రైజంక్షను, సుమ్‌దొరాంగ్ చు ప్రాంతం మొదలైనవి వీటిలో ముఖ్యమైనవి..
మూలాలు
వర్గం:Coordinates on Wikidata వర్గం:భారత చైనా సరిహద్దు సమస్య వర్గం:భారత చైనా సైనిక ఘర్షణలు
వృష
సా.శ. 1881-1882, 1941-1942లో వచ్చిన తెలుగు సంవత్సరానికి వృష అని పేరు.
మూలాలు
వర్గం:తెలుగు సంవత్సరాలు
గుర్లిన్ చోప్రా
గుర్లిన్ చోప్రా, భారతీయ సినిమా నటి, మోడల్. హిందీ, తెలుగు, తమిళం, మరాఠీ, కన్నడ, పంజాబీ సినిమాలలో నటించింది.
మోడలింగ్
చిన్న వయసులోనే గుర్లీన్ చోప్రా "మిస్ చండీగఢ్"గా ఎంపికైంది. తన స్నేహితుల సలహాతో మోడలింగ్ రంగంలోకి ప్రవేశించింది. సినిమాల్లో నటించాలనుకున్నప్పుడు మొదట్లో ఆమె తల్లిదండ్రులు వ్యతిరేకించారు. లారెన్స్ డిసౌజా దర్శకత్వంలో సినిమా చేయడానికి అంగీకరించారు.
సినిమారంగం
1993లో సుర్జిత్ బింద్రాఖియా 'టెడి టెడి తక్డి తు' పాటలో మోడల్‌గా గుర్లీన్ చోప్రా అరంగేట్రం చేసి, ఇండియన్ బాబు అనే హిందీ సినిమాతో సినిమారంగంలోకి అడుగుపెట్టింది. తరువాత కుచ్ తో గడ్బాద్ హై సినిమాలో రియా అనే అనాథ అమ్మాయిగా నటించింది. 2003లో వచ్చిన ఆయుధం సినిమాతో తెలుగు సినిమాలో అడుగుపెట్టింది. అనేక తెలుగు, కన్నడ, తమిళ సినిమాలలో నటించింది. మన్మత సినిమాలో డబుల్ రోల్ చేసింది. ఈ సినిమాలో ఆమె నటన గురించి,"లక్ష్మి వంటి బ్లైండ్ పాత్రలో లో గుర్లిన్ చోప్రా అకట్టుకుంది" అని సిఫీ రాసింది. "ఆమె రెండు పాత్రల్లో చక్కగా నటించింది" అని రీడిఫ్ రాసింది. 2004లో తన మొదటి తమిళ సినిమా తుల్లాల్‌పై లో నటించగా, అది 2007లో విడుదలైంది. ఆ తర్వాత పంజాబీ సినిమారంగంలోకి వెళ్ళి అక్కడ కొన్ని సినిమాల్లో నటించింది. హషర్ సినిమాలో, బాబ్బు సరసన నటించింది. 2009లో తెలుగులో కోనసీమలో చిట్టేమ్మ కిట్టయ్య సినిమాలో, వాస్తవం అనే 3డి తెలుగు రొమాంటిక్ కామెడీ సినిమాలో నటించింది. 2015లో మరాఠీ తొలి చిత్రం షిన్మా సినిమాలో నటించింది.
బయటి లింకులు
వర్గం:చండీఘర్ మహిళలు వర్గం:తెలుగు సినిమా నటీమణులు వర్గం:హిందీ సినిమా నటీమణులు వర్గం:కన్నడ సినిమా నటీమణులు వర్గం:తమిళ సినిమా నటీమణులు
వేగె నాగేశ్వరరావు
వీరు కృష్ణా జిల్లా గన్నవరం తాలూకా (ప్రస్తుతం ఉంగుటూరు మండలం) పెద అవుటుపల్లి గ్రామంలో వేగె తాతయ్య, వెంకట్రావమ్మ దంపతులకు జన్మించారు. ప్రాథమిక విద్య పూర్తిచేసి గన్నవరం హైస్కూలులో చదివారు. ఇటలీలోని పాదువా యూనివర్సిటీలో మెడిసిన్ అండ్ సర్జరీలో ఎం.డి. చేశారు.
వీరు విదేశాలలో మంచి కవిగా పేరు ప్రఖ్యాతులు సంపాదించారు. బహుభాషా వైదుష్యంతో ఇంగ్లీషు, ఇటాలియన్ భాషలలో చదువరుల హృదయాలకు హత్తుకునే ఎన్నో చక్కని కవితా కళాఖండాలను సృష్టించారు. వీరి రచనలు న్యూయార్క్ హెరాల్డ్ ట్రిబ్యూన్ పత్రికలో ప్రచురితమై యూరోపియన్ పాఠకులకు పరిచయమయ్యారు. వీరి 'పీస్ అండ్ లవ్' అనే ఆంగ్ల పద్యాల పుస్తకానికి బెర్ట్రాండ్ రస్సెల్ ముందు మాటగా కవితల్ని ప్రశంశించాడు.
వీరు 1997లో స్విట్జర్లాండులో గుండె పోటుతో పరమపదించారు.
బయటి లింకులు
వర్గం:1932 జననాలు వర్గం:1997 మరణాలు వర్గం:తెలుగువారిలో వైద్యులు వర్గం:కృష్ణా జిల్లా కవులు వర్గం:కృష్ణా జిల్లా వైద్యులు వర్గం:తెలుగువారిలో ఇంగ్లీషు రచయితలు వర్గం:తెలుగువారిలో ఇటాలియన్ రచయితలు
తాటి వెంకటేశ్వర్లు
తాటి వెంకటేశ్వర్లు తెలంగాణ రాష్ట్రానికి చెందిన రాజకీయ నాయకుడు. ఆయన 2014లో అశ్వరావుపేట నియోజకవర్గం నుండి ఎమ్మెల్యేగా గెలిచాడు.
జననం, విద్యాభాస్యం
తాటి వెంకటేశ్వర్లు 1962 జూలై 1న తెలంగాణ రాష్ట్రం, భద్రాద్రి కొత్తగూడెం జిల్లా, బూర్గంపాడు మండలం, సారపాక గ్రామంలో జన్మించాడు. ఆయన జీలుగుమిల్లి గ్రామంలోని ప్రభుత్వ పాఠశాలలో తొమ్మిదో తరగతి వరకు చదువుకున్నాడు.
రాజకీయ జీవితం
తాటి వెంకటేశ్వర్లు తెలుగుదేశం పార్టీ ద్వారా రాజకీయాల్లో వచ్చి పార్టీలో వివిధ హోదాల్లో పనిచేసి తొలిసారి టీడీపీ పార్టీ తరపున 1994లో జరిగిన ఆంధ్రప్రదేశ్ శాసనసభ ఎన్నికల్లో బూర్గంపాడు నియోజకవర్గం నుండి పోటీ చేసి ఎమ్మెల్యేగా తొలిసారి అసెంబ్లీకి ఎన్నికయ్యాడు. ఆయన అనంతరం తెలుగుదేశం పార్టీని వీడి వైఎస్సార్ కాంగ్రెస్ పార్టీలో చేరి 2014లో తెలంగాణ ప్రత్యేక రాష్ట్రం ఏర్పడిన తర్వాత వైసీపీ అభ్యర్థిగా అశ్వరావుపేట నియోజకవర్గం నుండి పోటీ చేసి రెండొవసారి శాసనసభ్యుడిగా ఎన్నికయ్యాడు. తాటి వెంకటేశ్వర్లు అనంతరం జరిగిన రాజకీయ పరిణామాల నేపథ్యంలో వైఎస్సార్ కాంగ్రెస్ పార్టీని విడి తెలంగాణ రాష్ట్ర సమితి పార్టీలో చేరి 2018లో జరిగిన అసెంబ్లీ ఎన్నికల్లో టిఆర్ఎస్ అభ్యర్థిగా పోటీ చేసి తెలుగుదేశం పార్టీ అభ్యర్థి మెచ్చా నాగేశ్వరరావు చేతిలో ఓడిపోయాడు.
మూలాలు
వర్గం:1962 జననాలు వర్గం:తెలంగాణ రాష్ట్ర సమితి రాజకీయ నాయకులు వర్గం:ఆంధ్రప్రదేశ్ శాసన సభ్యులు (1999) వర్గం:తెలంగాణ శాసన సభ్యులు (2014)
సెల్ ఫోన్ టవర్
సెల్‌టవర్లు ఏర్పాటు చేయాలంటే మున్సిపాలిటీ, పట్టణాభివృద్ధి సంస్థల నుంచి అనుమతి పొందాలి. ఎయిర్ ట్రాఫిక్ కంట్రోలర్, ఎయిర్‌పోర్టు అథారిటీ నుంచి అనుమతి పొందాలి ( జీవో నెంబరు 183). అగ్ని ప్రమాదాలు జరగకుండా ఏర్పాటు చేయాలి. భవిష్యత్తులో ఎలాంటి నష్టం జరిగినా తమదే బాధ్యత అంటూ పూచీకత్తు ఇవ్వాలి.
సమస్యలు
జనావాసాల మధ్య సెల్‌టవర్లతో మాత్రం ప్రజలు అనారోగ్య సమస్యలు ఎదుర్కొంటున్నారు. టవర్ల నుంచి వెలువడే రేడియేషన్ మూలంగా శారీరక రుగ్మతలకు గురవుతారని శాస్త్రవేత్తలు కూడా చెబుతున్నారు. సెల్‌టవర్‌కు ఐదు వందల మీటర్ల దూరం వరకు దీని ప్రభావం అధికంగా ఉంటుంది. పిచుకలు, పక్షులకు కూడా ముప్పు ఏర్పడుతుంది. పటిష్ఠంగా లేని భవనాలపై టన్నుల కొద్దీ బరువుండే సెల్‌టవర్లు ఏర్పాటు చేస్తే భవిష్యత్తులో ప్రమాదాలు జరగొచ్చు.
తంగుడు కృష్ణారావు
తంగుడు కృష్ణారావు శ్రీకాకుళం జిల్లాకి చెందిన గాయకుడు. చిన్ననాటి నుండి పాటే ఆయనకు ప్రాణము. అంచెలంచెలుగా పాటల పల్లకి పై ఆయన ఎదిగారు. మధురమైన తన కంఠస్వరముతో ముగ్ధులను చేస్తున్నారు. మారుమూల గ్రామానికి చెందిన మణిపూస ... రాష్ట్ర స్థాయిలో ప్రముఖుల మన్ననలను అందుకుంటున్నారు.
జలుమూరు మండలం కరవంజ గ్రామానికి చెందిన తంగుడు కృష్ణారావు బి.యస్సీ.వరకు చదువుకున్నారు. నరసన్నపేటలో చదువు కొనసాగించారు. చిరుప్రాయము నుంచి పాటే ప్రాణముగా తరగతి గదుల్లో చిన్నచిన్న స్వరాలతో తనలోని నైపుణ్యాన్ని క్రమముగా మెరుగుపరచుకొని ప్రస్తుతం ప్రముఖ నేపథ్యగాయకుల నడుమ తన పాటల ప్రయాణము సాగిస్తున్నారు. రాష్ట్ర, దేశ వ్యాప్తముగా తన ప్రదర్శనలు ఇచ్చి పరువురి ప్రశంసలు అందుకుంటున్నారు. ఇటీవల కృష్ణారావుకు కోటబొమ్మాళికి చెందిన సౌజన్యతో వివాహము జరిగింది. ఆమెకు కూడా పాటలంటే ఎనలేని మక్కువ.
మూలాలు
వర్గం:శ్రీకాకుళం జిల్లా గాయకులు
తెలుగులో విద్యాబోధన
తెలుగు చదవడంలో రెండు ముఖ్య అంశాలున్నాయి.
(1) తెలుగును ఒక భాషగా చదవడం
(2) శాస్త్ర విజ్ఞానానది విషయాలను తెలుగులో చదవడం.
ఆంధ్రప్రదేశ్ ప్రభుత్వం 1969లో ఇంటర్మీడియట్ స్థాయిలో బోధనాభాషగా తెలుగును ప్రవేశపెట్టింది. 1971నుండి డిగ్రీ స్థాయిలో తెలుగు బోధనాభాష అయ్యింది. పాఠశాలల్లో మాతృభాష ద్వారా విద్యాబోధన జరపడానికి క్రింది అంశాలను ప్రాతిపదికగా గ్రహించాలని తెలుగు అకాడమి ప్రచురించిన "తెలుగు - బోధన పద్ధతులు" గ్రంథంలో పేర్కొన్నారు. అవి విషయ గ్రహణ చేసేందుకు పరభాష కంటే మాతృభాష సరైంది.
బయటి లింకులు
వర్గం:తెలుగు వర్గం:తెలుగు భాష వర్గం:విద్య
బొబ్బిలియుద్ధనాటకము
కథాసందర్భము
గోలకొండ నైజాముగారు ఉత్తరసర్కారులలో జమీన్దారులవలన కప్పము తండు మని ఫ్రెంచివారి సేనాపతిని బుస్సీదొరను నియమించి, ఆతనికి అతని ఫ్రెంచి దండునకు దోడుగా గొప్ప గోలకొండ సైన్యము నిచ్చి, హైదర్జంగు అనువానిని దివానుగా నేర్పరించినారు. వారు వచ్చి రాజమహేంద్రవరముకడ విడిసి ఉత్తరమందలి జమీన్దారులకు తెలిపినారు. వెంటనే విజయనగరము నేలు విజయరామరాజు బూసీ దర్శనమునకు వచ్చెను. బొబ్బిలి జమీనును హరింపవలయు నని ఎప్పుడును కోరుచుండువాఁడు విజయరామరాజు గోలకొండవారి హర్కారాలకు లంచమిచ్చి వారు బొబ్బిలి రంగారాయనికై తెచ్చిన జాబును ఆయనకు చేరనీక ఆపివైచెను. అందువలన మొగలాయీల రాక తెలియక బొబ్బిలిదొర రాజమహేంద్రవరమునకు బూసీబేటికి రా లేదు. రాజు మొగలాయీల బేటికి రమ్మని రంగారాయనికి తాను జాబు పంపినట్లును, గర్వాంధుఁ డై యాతఁడు రానియట్లును బుస్సీని నమ్మించి, ఆయహంకారము నడంచుటకై వారు బొబ్బిలిని కొట్టవలసినట్లును, రంగారాయఁడు నిరంతరము తనకు ఉపద్రవములు చేయుచుండుటవలన తాను తన పేష్కస్సును ఇయ్యలేక పోయి నట్లును ఇప్పుడు వారు ఆతనిం గొట్టి యాతని జమీనును తన కిత్తురేని రెండు జమీనుల పైకమును నిలువలతో గూడ సమస్తమును తానేకట్టునట్లును, వారి నొడంబఱిచెను. ఆ ప్రకారము నెఱవేర్చునందులకై బుస్సీకి తెలియనీయక లక్షవరహాలు హైదరుజంగునకు లంచము ఇయ్యనొప్పుకొనెను.
కూనంనేని సాంబశివరావు
కూనంనేని సాంబశివరావు తెలంగాణ రాష్ట్రానికి చెందిన రాజకీయ నాయకుడు. ఆయన 2009లో కొత్తగూడెం నియోజకవర్గం నుండి ఎమ్మెల్యేగా గెలిచాడు.
రాజకీయ జీవితం
కూనంనేని సాంబశివరావు విశాలంధ్ర దినపత్రికలో డెస్క్ జర్నలిస్టుగా తన వృత్తి జీవితాన్ని ప్రారంభించి ఆ తరువాత కొత్తగూడెంలో విశాలంధ్ర విలేకరిగా పని చేశాడు. ఆయన ఆ తరువాత జర్నలిజం నుండి రాజకీయాల్లోకి అడుగుపెట్టి 1984లో సీపీఐ కొత్తగూడెం పట్టణ కార్యదర్శిగా పని చేసి 1987లో కొత్తగూడెం మండల పరిషత్ ఛైర్మన్‌గా ఎన్నికయ్యాడు. కూనంనేని సాంబశివరావు 2004లో సుజాత నగర్ నియోజకవర్గం నుండి సీపీఐ అభ్యర్థిగా పోటీ చేసి ఓడిపోయాడు.
బొబ్బిలియుద్ధనాటకము
కథాసందర్భము
ఈ సమయాన రంగరాయని తమ్ముడు వెంగళరాయఁడు కోట వెలువడి మొగలాయీలతో పోరి మడిసెను. ఇంతలో నిట మొగలాయీలును కోటను పలు పడగొట్టిరి. వారు లోనజొత్తు రనియు, శేషించియున్న పురుషులు మడిసిన యనంతరము ఆవైరులవలన తమకు మానరక్షకు లుండ రనియు, తలంచి, ఒక్కుమ్మడి వెలమదొరసానులు (పెండ్లికొమారితలును) తెలఁగాస్త్రీలు లోనగు ఘోషావర్ణముల మానవతులు వారి వరవుడులును కోటలోని యాఁడుఁబురుగెల్ల ఆబాలావృద్ధము పొడుచుకొని చచ్చిరి, తమ భర్తలచే నిహత లయిరి, చిచ్చుల జొచ్చిరి. కుమారులు తల్లులం జంపిరి, శిశువులను తండ్రులు కెడపిరి.
కూనంనేని సాంబశివరావు
రాజకీయ జీవితం
కూనంనేని సాంబశివరావు 2009లో జరిగిన ఆంధ్రప్రదేశ్ శాసనసభ ఎన్నికల్లో కొత్తగూడెం నియోజకవర్గం నుండి సీపీఐ అభ్యర్థిగా పోటీ చేసి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన తెలంగాణ  ప్రత్యేక రాష్ట్రం ఏర్పడిన తర్వాత 2014,2018లో జరిగిన తెలంగాణ శాసనసభ ఎన్నికల్లోపాటి చేసి ఓడిపోయాడు. కూనంనేని సాంబశివరావు సీపీఐ రాష్ట్ర సహాయ కార్యదర్శిగా పని చేసి 2022 సెప్టెంబర్ 8న సీపీఐ రాష్ట్ర కార్యదర్శిగా ఎన్నికయ్యాడు.
బొబ్బిలియుద్ధనాటకము
కథాసందర్భము
ఇట్లు గోహారయిన వెంటనే రంగారావు కోట వెలువడి మొగలాయి డేరాల మీఁదికి పోయి దుమికి, వీరలోకభయంకరముగా పోరి, జీవముతో వైరులకు పట్టువడక, సంధి కొడంబడక, అవయవములు ఆయుధహతులచే లుప్తములు కాఁగా కాఁగా సూర్యోదయ సమయమున వీరస్వర్గము నలంకరించెను.
కూనంనేని సాంబశివరావు
మూలాలు
వర్గం:1956 జననాలు వర్గం:కమ్యూనిస్టు పార్టీ ఆఫ్ ఇండియా రాజకీయ నాయకులు వర్గం:భద్రాద్రి కొత్తగూడెం జిల్లా నుండి ఎన్నికైన ఆంధ్రప్రదేశ్ శాసన సభ్యులు వర్గం:భద్రాద్రి కొత్తగూడెం జిల్లా రాజకీయ నాయకులు
సమాచారం
సమాచారం (ఆంగ్లం:Information) అంటే ఒక తెలియని విషయాన్ని తెలియ చేసేది. సమాచారం అంటే ప్రజలు ఏదో ఒకటి నేర్చుకునేలా, తెలుసుకునేలా, అర్థం చేసుకునేలా చేసేది. సమాచారం అనే భావన వివిధ సందర్భాల్లో వేర్వేరు అర్థాలను కలిగి ఉంటుంది. ఆంగ్లంలో 'సమాచారం' అనే పదం ఫార్మాటియా లేదా ఫోరం అనే పదం నుండి ఇన్ఫర్మేషన్ అనే పదం లాటిన్ రూట్ 'ఇన్ఫర్మేషియో' నుండి వచ్చింది, దీనిలో 'ఇన్ఫర్మేర్' అనే క్రియ ఉంది, అంటే - మార్గం చూపించడం, బోధించడం, ఏదైనా గురించి ఎవరికైనా తెలియజేయడం, ఎవరికైనా ముఖ్యమైన విషయం చెప్పడం, వార్తలు వినడం మొదలైనవి. అందువల్ల రోజువారీ ఉపయోగం నుండి సాంకేతిక ఉపయోగం వరకు అనేక అర్థాలను కలిగి ఉంది. సమాచారం నియంత్రణలు, కమ్యూనికేషన్, నియమాలు, వాస్తవం, రూపం, పరిస్థితి, జ్ఞానం, అర్థం, మానసిక ఉద్దీపన, నమూనా, దృక్పథం సమాచారం, డేటా, విద్య, అవగాహన, అనే భావాలకు సంబంధించినది. ఒక అంశం అంటే ఏమిటీ అన్న ప్రశ్నకు సమాచారం సమాధానమిస్తుంది.
బొబ్బిలియుద్ధనాటకము
కథాసందర్భము
ఈతనికుమారుని శిశువును చినవేంకటరాయని పినతల్లికడకు సామర్లకోటకు కొనిపోవుచు దాది యీ మొగలాయీలకు పట్టువడెను. బుస్సీదొర ఆశిశువును తగిన రక్షకపరివార మిచ్చి సామర్లకోటకు పంపెను.
సమాచారం
సమాచారం అంటే గ్రహించటం
సమాచారం అంటే గ్రహించటం అని తెలుసుకోవడం లాంటి అర్థం కూడా ఉంటుంది. "ఒక వస్తువు అంటే ఏమిటి" అనే ప్రశ్నకు సమాధానమిస్తుంది, రోజువారీ అనువర్తనాల నుండి సాంకేతిక నేపథ్యం ఉన్న వస్తువుల వరకు విస్తృత అర్ధాలను కలిగి ఉంది, వినియోగదారుని జ్ఞానాన్ని పెంచే విధంగా వాస్తవాలను విశ్లేషించడం, తేనెటీగ నాడీ వ్యవస్థ సహాయంతో(వాసన) పువ్వు వద్దకు చేరుతుంది, ఇక్కడ తేనెటీగ, తేనె లేదా పుప్పొడిని కనుగొంటుంది. కంటి ద్వారా కనిపించే అంశాలు, చెవుల ద్వారా విపించే అంశాలతో ఎల్లప్పుడూ మనుషులకు, జంతువులకు సమాచారం అందుతూనే ఉంటుంది. దానికి అప్పుడే తిరిగి ప్రతిస్పందనలు ఉంటాయి.
బొబ్బిలియుద్ధనాటకము
కథాసందర్భము
ఈవృత్తాంత మెల్ల తెలియుడు రాజాము ఠాణాలో నున్న తాండ్ర పాపారాయఁడు రంగారాయని బావ, తనదివాను మిరియాలసీతన్నతోఁ గూడ, బొబ్బిలికి వచ్చి రాత్రిడేరాలో నిద్రితుని విజయరామరాజును నిద్ర లేపి, బొబ్బిలిరాణి మల్లమ్మదేవి పలికిన శాపముప్రకారము చిత్రవథ గావించి, తాను పొడుచుకొని చచ్చెను.
సమాచారం
సాంకేతిక దత్తాంశాలు
సమాచారం అనేది డేటాతో ముడిపడి ఉంటుంది. ఇన్ఫర్మేషన్ టెక్నాలజీ, ఇన్ఫర్మేషన్ సైన్స్ వాటిలో కొన్ని. సమాచారం ద్వారా సరైన సమయంలో డేటా నిల్వ సమాచారం టెలిసమాచారం ద్వారా బదిలీ చేయవచ్చు. సమాచారం గ్రహీతలు అందుకున్న సందేశాలు గ్రహించిన సమాచారం ఎల్లప్పుడూ సందేశం నిజం లేదా అబద్ధం కావచ్చు.
బొబ్బిలియుద్ధనాటకము
కథాసందర్భము
పిమ్మట సామర్లకోట నీలాద్రిరావు చినవేంకటరాయని నైజాముగారి దర్శనమునకుం గొనిపోయెను. ఈ లోపల ఉత్తరసర్కారు ఇంగ్లీషువారి ఏలుబడి లోనికి వచ్చినందున నైజామువారి సిఫారసుచేతను ధర్మ్యమగుటచేతను మదరాసు గవర్నమెంటు వారు బొబ్బిలి సంస్థానమును చినవేంకటరాయని వారికి జమీనుగా నొసంగిరి.
సమాచారం
సాంకేతిక దత్తాంశాలు
డేటా వాస్తవానికి కొన్ని అక్షరాలు, సంఖ్యలు, రోడ్డు చిహ్నాలు లేదా ఏదైనా ఉండే సమాచారంలో అతి చిన్న తగిన ఉదాహరణలో ప్రదర్శించడం సరైన అర్ధాన్ని తెలియజేస్తుంది, దాని నుండి ఏదైనా జ్ఞానం లేదా ఆలోచనలను పొందడం అందువల్ల సమాచారం ఎల్లప్పుడూ సందేశం ద్వారా ఇవ్వబడుతుంది, తీసుకోబడుతుంది.
బొబ్బిలియుద్ధనాటకము
బయటి లింకులు
వర్గం:చారిత్రాత్మక నాటకాలు వర్గం:1934 పుస్తకాలు వర్గం:1916 పుస్తకాలు వర్గం:తెలుగు నాటకరంగ పుస్తకాలు
సమాచారం
మూలాలు
వర్గం:సమాచారం
ప్రణమి బోరా
జననం
ప్రణవి అస్సాంలో జన్మించింది.
సినిమారంగం
లిజిన్ బాస్ దర్శకత్వంలో 2010లో వచ్చిన కండిషన్స్ అప్లై అనే షార్ట్ ఫిల్మ్ లో నటించింది.
బయటి లింకులు
వర్గం:అస్సామీ సినిమా నటీమణులు వర్గం:భారతీయ సినిమా నటీమణులు వర్గం:జీవిస్తున్న ప్రజలు వర్గం:అస్సాం మహిళలు
పతివ్రత (1960 సినిమా)
పతివ్రత 1960, జూలై 29న విడుదలైన తెలుగు డబ్బింగ్ సినిమా.
మూలాలు
వర్గం:డబ్బింగ్ సినిమాలు వర్గం:సావిత్రి నటించిన సినిమాలు వర్గం:తెలుగు సినిమా వ్యాసాల విస్తరణ ప్రాజెక్టు వర్గం:రాజసులోచన నటించిన సినిమాలు వర్గం:ఎస్.వి.రంగారావు నటించిన సినిమాలు
జ్యేష్ఠ బహుళ తదియ
జ్యేష్ఠ బహుళ తదియ అనేది తెలుగు నెలల లోని మూడవ మాసమైన జ్యేష్ఠం లోని గల రెండు పక్షాలలో కృష్ణ పక్షం లో వచ్చు తదియ తిథి గల మూడవ రోజు. దీనికి ముందు తిథి జ్యేష్ఠ బహుళ విదియ. దీని తరువాత వచ్చే తిథి జ్యేష్ఠ బహుళ చవితి. ఈ తిథి యొక్క కాల అవధులు వివిధ పంచాంగాల ప్రకారం మారుతూ ఉంటాయి. వివిధ అక్షాంశాల, రేఖాంశాల ఆధారంగా తయారుచేయబడే వివిధ పంచాంగాల బట్టి తిథి ఘడియలు వివిధ రకాలుగా నిర్ణయమవుతూ ఉంటాయి.
శ్రావణ బహుళ పాడ్యమి
శ్రావణ బహుళ పాడ్యమి అనగా శ్రావణమాసములో కృష్ణ పక్షము నందు పాడ్యమి తిథి కలిగిన 16వ రోజు.
సంఘటనలు
2007
మరణాలు
2007
బయటి లింకులు
వర్గం:శ్రావణమాసము
ఉగ్గుపాలు
ఉగ్గుపాలు ఎం. భూపాల్ రెడ్డి వ్రాసిన బాలసాహిత్యానికి చెందిన కథల పుస్తకం. దీనికి 2011 లో కేంద్ర సాహిత్య అకాడమీ పురస్కారం లభించింది.
పుస్తక నేపథ్యం
ఆయన రాసిన పాటలు చాలావరకు ఏదో ఒక సంఘటనను చూసి అప్పటికప్పుడు రాసినవే. పాటలు ఎలా రాయగలరో కథలూ అట్లాగే రాయగలరాయన. ఈ పుస్తకంలో 86 కథలున్నాయి. అవన్నీ దాదాపు ఏదో ఒక సంఘటనను చూసి అప్పటికప్పుడు ఏది కనపడితే దానిపై చిన్న కథగా రాసినవే. ఇలా కాగితాలపై, సిగరెట్‌ పెట్టెల అట్టలపై వ్రాసిన కథలన్నింటినీ కలిపి ఆయన ఒక తగరం సంచిలో పడేశారు. అయితే ఆయన దగ్గర ఏవో చిన్నపిల్లల కథలున్నాయని తెలిసిన జయధీర్‌ తిరుమలరావు ఒకసారి జూలూరి గౌరీశంకర్‌తో అన్నాడంట. గౌరీశంకర్‌ వాటిని పుస్తకంగా తీసుకురావడానికి ఆయన దగ్గరికి వెళ్ళాడు. అందులో ఏం పనికొస్తాయో ఏం పనికిరావో ఆయనకు తెలియదని గౌరీశంకర్ కు నచ్చినవి వేసుకోమని ఆయన దగ్గర ఉన్న కాగితాల సంచి ఇచ్చేశారు. వాటిని ఇంటికి తీసుకువెళ్ళి మొత్తం బాగున్నాయి అని మొత్తం 86 కథలతో 'ఉగ్గుపాలు' పుస్తకం వచ్చింది. ఏడేళ్ళకు (2011) ఈ పుస్తకానికే 'కేంద్ర సాహిత్య అకాడమీ అవార్డు వచ్చింది. ఉత్తమ బాలసాహిత్యం కేటగిరిలో అవార్డు ఇచ్చారు.
విషయసూచిక
ఈ పుస్తకంలోని కథలపేర్లు ఈ విధంగా ఉన్నాయి:
అభిప్రాయం
''ఈ కథలు చదువుతున్నప్పుడు పిల్లల ప్రపంచాన్ని మళ్లీ కొత్తగా దర్శిస్తున్న అనుభూతి కలుగుతుంది. మనం చాలాసార్లు చూస్తూ కూడా పట్టించుకోని అనేక సూక్ష్మ విషయాల్లోని గాఢత ఈ కథలు చదివినప్పుడు అనుభవంలోకి వస్తుంది. ఇది రచయిత కథన నైపుణ్యం వల్ల సాధ్యమైంది. చిన్న చిన్న అంశాల్ని చిన్ని చిన్ని పదాలతో చెప్పే ప్రయత్నం సఫలీకృతమైంది. ఈ కథలు చెప్పడంలో రచయిత ఒక సృజనకారుడిగానే కాకుండా ఒక సైకాలజిస్టుగా కూడా దర్శనమిస్తాడు. పెద్దల మనస్తత్వంలో రావాల్సిన మార్పుల్ని చెప్పకనే చెబుతాడు. ఈ కథలు ఏ ప్రాంతంలోని పిల్లలయినా, పెద్దలయినా చదివి అనుభవించి పలవరించడం సాధ్యమే.'' - గుడిపాటి వెంకటేశ్వర్లు
సాహిత్య అకాడమీ పురస్కార తిరస్కరణ
ప్రముఖ కవి, రచయిత, కేంద్ర సాహిత్య అకాడమి అవార్డు గ్రహీత అయిన ఎం.ఎం.కల్బుర్గి హత్య నేపథ్యంలో తనకు వచ్చిన సాహిత్య అకాడమీ అవార్డును మొదటి తెలుగు వ్యక్తిగా భూపాల్ సాహిత్య అకాడమీకి తిరిగి యిచ్చారు.
శ్రీతేజ్
శ్రీతేజ్‌ తెలుగు సినిమా నటుడు. ఆయన 2013లో నా సామిరంగా సినిమా ద్వారా సినీరంగానికి పరిచమై వంగవీటి, లక్ష్మీస్ ఎన్‌టిఆర్ సినిమాల ద్వారా తన నటనకు గాను మంచి గుర్తింపు తెచ్చుకున్నాడు.
సినీ జీవితం
శ్రీతేజ్ 2006లో అసిస్టెంట్ డైరెక్టర్ గా సినీ జీవితం ప్రారంభించి ఆడవారి మాటలకు అర్థాలే వేరులే, మౌనరాగం సినిమాలకు పని చేశాడు. ఆయన 2013లో నా సామిరంగా సినిమాలో నటుడిగా తొలిసారి నటించాడు.
మూలాలు
వర్గం:తెలుగు సినిమా నటులు వర్గం:1987 జననాలు
కల్వల
కేసముద్రం మండలానికి 3 కిలోమీటర్ల దూరంలో ఈ కల్వల గ్రామం ఉంటుంది